วันจันทร์ที่ 9 พฤศจิกายน 2563
กระทรวงการท่องเที่ยวและกีฬา โดย ททท. ปลุกกระแสซิตี้รัน  "Amazing Thailand ซิตี้รัน...มันส์ ฟัน เว่อร์" ส่งเสริมการท่องเที่ยวเชิงกีฬา
รมว.ท่องเที่ยวและกีฬา กล่าวว่า  "Amazing Thailand ซิตี้รัน...มันส์ฟันเว่อร์" ปลุกกระแสการท่องเที่ยวเชิงกีฬาที่กำลังได้รับความนิยมและกระตุ้นการขับเคลื่อนเศรษฐกิจด้านการท่องเที่ยวไทยในช่วงปลายปีโดยมี ททท.ดำเนินการจัดทำโครงการเพื่อสนับสนุนการขับเคลื่อน
วันนี้ (5พฤศจิกายน2563)นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในงานแถลงข่าวโครงการกิจกรรม "Amazing Thailandซิตี้รัน...มันส์ฟันเว่อร์" ปลุกกระแสการท่องเที่ยวเชิงกีฬาที่กำลังได้รับความนิยมและกระตุ้นการขับเคลื่อนเศรษฐกิจด้านการท่องเที่ยวไทยในช่วงปลายปี โดยมี นางสาวฐาปนีย์ เกียรติไพบูลย์ รองผู้ว่าการด้านสินค้าและธุรกิจท่องเที่ยว การท่องเที่ยวแห่งประเทศไทย (ททท.) นายแพทย์สุวรรณชัย วัฒนายิ่งเจริญชัย รักษาราชการอธิบดี กรมอนามัย กระทรวงสาธารณสุข พลตำรวจตรีสุรพงษ์ อาริยะมงคล อุปนายกและเลขาธิการสมาคมกีฬากรีฑาแห่งประเทศไทยฯ นายอิทธิพล สมุทรทอง ผู้ก่อตั้งเพจ42.195 Kclubเราจะไปมาราธอนด้วยกัน นายกอบเกียรติ แสงวนิชย์ ผู้บริหารไทยแลนด์ไตรลีก ให้เกียรติร่วมเปิดงาน ณ อาคารนิทรรศน์รัตนโกสินทร์ ถนนราชดำเนินกลาง
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่า สถานการณ์การแพร่ระบาดของโควิด-19ในประเทศปัจจุบันมีแนวโน้มดีขึ้นตามลำดับ กระทรวงฯจึงพยายามผลักดันให้มีการจัดกิจกรรมที่เกี่ยวข้องกับการท่องเที่ยวและการกีฬาให้มากที่สุด โดยคำนึงถึงมาตรการของการป้องกันจากศูนย์บริหารสถานการณ์แพร่ระบาดของโรคติดเชื้อไวรัสโคโรนา2019ศบค. เป็นสำคัญ ขณะนี้ประเทศไทยได้ดำเนินนโยบายเริ่มเปิดรับกลุ่มนักท่องเที่ยวจากต่างประเทศ ภายใต้เงื่อนไขด้านสาธารณสุขที่เข้มงวดและระมัดระวัง เพื่อป้องกันการแพร่ระบาดภายในประเทศ และคาดว่านโยบายการเปิดรับนักท่องเที่ยวนี้ จะส่งผลให้มีการจัดกิจกรรมทางด้านการท่องเที่ยวและการแข่งขันกีฬาเพิ่มขึ้น ซึ่งจะเป็นสัญญาณที่ดีในการฟื้นตัวของภาคอุตสาหกรรมการท่องเที่ยวในประเทศ
นางสาวฐาปนีย์ เกียรติไพบูลย์ รองผู้ว่าการด้านสินค้าและธุรกิจท่องเที่ยว ททท. กล่าวว่า ททท. ได้เร่งดำเนินการจัดทำโครงการเพื่อสนับสนุนการขับเคลื่อนเศรษฐกิจด้านการท่องเที่ยวให้มีประสิทธิภาพททท. ได้มีแนวคิดที่จะปลุกกระแสของการออกกำลังกายที่กำลังได้รับความนิยม จึงได้กำหนดจัดงานAmazing Thailandซิตี้รัน มันส์ ฟัน เว่อร์ ภายใต้คอนเซ็ปต์ สนุกทุกเส้นทางในเมืองกรุง ถือเป็นหนึ่งในกิจกรรมFlagshipของสินค้าท่องเที่ยวเชิงกีฬาSport Tourismโดย ททท. จะเชิญชวนให้ เยาวชน คนรุ่นใหม่ รวมถึงนักท่องเที่ยวทุกท่านออกมาเดินหรือวิ่งไปในเส้นทางต่างๆ ทั่วกรุงเทพมหานครในช่วงวันหยุดสุดสัปดาห์ซึ่งไม่จำกัดว่าจะต้องวิ่งกันในสวนสาธารณะเท่านั้นอีกทั้งนำเอาเทคโนโลยีจากต่างประเทศอย่างDistrict Race Applicationซึ่งเป็นระบบการจับเวลารูปแบบใหม่ที่สามารถจับการเคลื่อนไหวของผู้เข้าร่วมกิจกรรมได้แบบVirtual Run Live Trackerมาใช้ในการจัดงานในครั้งนี้อีกด้วย
สำหรับกิจกรรมAmazing Thailandซิตี้รัน มันส์ ฟัน เว่อร์ จะจัดงานทุกวันเสาร์และอาทิตย์ ตลอด8สัปดาห์ โดยเริ่มกิจกรรมในวันเสาร์ที่7พ.ย. ถึง27ธ.ค. นี้ ผู้เข้าร่วมกิจกรรมทุกท่านจะต้องปฏิบัติตามภารกิจMissionที่ถูกกำหนดไว้ไม่ซ้ำกันในทุกสัปดาห์ และมีเวลาในการร่วมกิจกรรม3ชั่วโมงต่อครั้ง เริ่มตั้งแต่เวลา05.00ถึง20.00น. โดยทุกคนจะต้องวิ่งไปค้นหาจุดCheck PointแบบVirtualที่ถูกซ่อนไว้ในสถานที่ท่องเที่ยวสำคัญ ๆ ในกรุงเทพมหานคร จำนวน40จุด อาทิ ภูเขาทอง ลานคนเมืองกรุงเทพมหานคร สะพานพุทธฯ มิวเซียมสยาม ป้อมพระสุเมรุ วงเวียนโอเดียน ถนนเยาวราช ตึกมหานครหัวลำโพง สถานีรถไฟฟ้าBTSสวนลุมพินี ท่าเรือคลองแสนแสบ เป็นต้น หลังจากหมดเวลาCutoffผู้เข้าร่วมกิจกรรม สามารถนำคะแนนไปแลกของที่ระลึกโครงการได้ อาทิ ระดับ2,500คะแนน แลกรับผ้าพันคออเนกประสงค์ ระดับ3,000คะแนน แลกรับเสื้อวิ่ง ระดับ4,000คะแนน แลกรับเสื้อทีเชิ้ต และระดับ5,000คะแนน แลกรับเสื้อJacketเป็นต้น นอกจากนี้ ผู้ร่วมกิจกรรมทุกท่านยังได้ลุ้นรับรางวัลต่างๆ อีกมากมาย จากภาครัฐและภาคเอกชนที่เข้าร่วมโครงการ ซึ่งจะประกาศรางวัลกันในช่วงสัปดาห์สุดท้ายของปี2563นี้ต่อไป